62019TJ0496_INF
Rozsudok Všeobecného súdu (ôsma komora) z 29. apríla 2020 –CV a i./Komisia
(vec T‑496/19)
„Verejná služba – Úradníci – Odmeňovanie – Opravný koeficient – Paušálny príspevok na reprezentáciu – Náklady na ubytovanie – Povinnosť uviesť odôvodnenie – Povinnosť konať s náležitou starostlivosťou – Rovnocennosť kúpnej sily – Rovnosť zaobchádzania“
1.
Úradníci – Rozhodnutie spôsobujúce ujmu – Povinnosť uviesť odôvodnenie – Rozsah – Implicitné rozhodnutie o zamietnutí žiadosti – Nedostatok odôvodnenia – Oprava v štádiu odpovede na sťažnosť
(článok 296 ZFEÚ; Služobný poriadok úradníkov, článok 25 druhý odsek)
(pozri body 40 – 46)
2.
Úradníci – Povinnosť starostlivosti prislúchajúca administratíve – Rozsah – Hranice
(pozri body 50 – 54)
3.
Úradníci – Odmeňovanie – Opravný koeficient – Predmet – Rovnocennosť kúpnej sily
(Služobný poriadok úradníkov, článok 64)
(pozri bod 58)
4.
Žaloby úradníkov – Žiadosť v zmysle článku 90 ods. 1 služobného poriadku – Pojem – Návrh na zvýšenie opravného koeficientu uplatniteľného na odmeny – Vylúčenie
(Služobný poriadok úradníkov, článok 90 ods. 1)
(pozri bod 60)
5.
Úradníci – Odmeňovanie – Opravný koeficient – Zásada stanovenia pre každý členský štát vo vzťahu k životným nákladom v hlavnom meste tohto štátu
[Služobný poriadok úradníkov, článok 64 a príloha XI, článok 1 ods. 3 písm. a) a článok 9]
(pozri body 61 – 63)
Predmet
Návrh na základe článku 270 ZFEÚ na zrušenie implicitného rozhodnutia Komisie, ktorým menovací orgán tejto inštitúcie odmietol uznať žiadosť žalobcov, ktorá smerovala v podstate k dosiahnutiu zvýšenia, prípadne aj spätne, opravného koeficientu použiteľného v mieste výkonu zamestnania, v prejednávanej veci v Paríži
Výrok
1.
Žaloba sa zamieta.
2.
CV, CW a CY sú povinní nahradiť trovy konania.